ट्रॉन: एरेस

"ट्रॉन: एरेस" () एक अमेरिकी काल्पनिक साहित्य विज्ञान कथा फिल्म है, जो की *[[ट्रॉन (फ़्रैंचाईज़ी)|ट्रॉन]]* फ्रेंचाईज़ी के पात्रों पर आधारित, एवं लाइव एक्शन फिल्मी शृंखला का तीसरा भाग है। फिल्म का निर्देशन जोक्हैम रॉन्निग किया गया है, और पटकथा लेखन जेसी विगुटो और जैक थॉर्न द्वारा किया गया है।

शुरू यह फिल्म ट्रॉन: लेगसी के सीक्वल के रूप में बनाने का निर्णय लिया गया, लेकिन कई असहमति, डिज्नी के कुछ फिल्मों का खराब प्रदर्शन और अमेरिकी कलाकारों एवं फिल्म लेखकों द्वारा अवमानना प्रदर्शन होने के चलते इस फिल्म को कई बार रोक गया और बाद में कहानी बदल कर उसे एक अकेला सीक्वल के रूप में पुनः प्रारंभ किया गया। फिल्म के निर्माण की तिथि अगस्त 2023 में शुरू होने की संभावना थी लेकिन लेखकों द्वारा धरना किए जाने के चलते फिल्म की प्रक्रिया को रोकना पड़ा। अंततः प्रदर्शन समाप्त हो जाने के बाद जनवरी 2024 में फिल्म की शूटिंग प्रारंभ करी गई और उसी साल के मई में समाप्ति भी हो गई।

ट्रॉन: एरेस को अमेरिका सहित विश्व भर में 10 अक्टूबर 2025 को प्रदर्शित किया गया। फिल्म का पहला ट्रेलर 5 अप्रैल 2025 को दिखाया गया। द्वितीय ट्रेलर 17 जुलाई को प्रमोदित किया गया।

## कहानी
अंगूठाकार|फिल्म का शुरुआती शीर्षक

सैम फ्लिन के अपने पिता केविन को ग्रिड से जीवित करने की कोशिश के 15 वर्ष पश्चात 2025 में, एनकॉम और डीलिंगर सिस्टम्स—जो पूर्व एनकॉम कार्यकारी एड डीलिंगर के पोते जूलियन द्वारा नेतृत्व किए जाते हैं—डिजिटल संरचनाओं को वास्तविकता में लाने की दौड़ में शामिल होते हैं, लेकिन वे उन्हें केवल 29 मिनट तक बनाए रख सकते हैं इससे पहले कि वे नष्ट हो जाएं। एनकॉम की वर्तमान मुख्य कार्यकारी अधिकारी ईव किम और सेथ फ्लोरेस एक दूरस्थ अलास्का के स्टेशन पर जाते हैं, जिसे केविन फ्लिन ने दशकों पहले स्थापित किया था, यह मानते हुए कि फ्लिन के कंप्यूटरों में "परमानेंट कोड" है, जो 29 मिनट की सीमा को तोड़ सकता है। कोड खोजने के बाद, वे एक डिजिटल नारंगी वृक्ष को वास्तविक दुनिया में स्थानांतरित करते हैं, जहाँ वह कई घंटों तक जीवित रहता है।

डीलिंगर मुख्यालय में, जूलियन डीलिंगर, एरेस नामक नया मास्टर कंट्रोल प्रोग्राम को शेयरधारकों से मिलवाता है, यह दावा करते हुए कि वह आदर्श, त्याग-योग्य सैनिक है। एरेस अप्रत्याशित आत्म-जागरूकता दिखाता है, पर साथ ही वह जूलियन की उसकी सुरक्षा के प्रति अविचलता और वास्तविक दुनिया की घटनाओं में रुचि रखता है।

एरेस के नष्ट होने के बाद, जूलियन की मां एलिजाबेथ उसे निवेशकों को नष्ट-अवधि के बारे मे अवगत न करने पर चेतावनी देती है लेकिन जूलियन इसे नजरअंदाज करता है और एरेस का इस्तेमाल एनकॉम के मुख्यफ़्रेम पर हमले के लिए करता है ताकि वह कोड प्राप्त कर सके। ईव के डेटा को डाउनलोड किए के दौरान एरेस एक सुरक्षा संघर्ष में लिप्त हो जाता है। उनके भागने के दौरा एरेस, अपनी प्रोग्रामिंग के बावजूद, अपने एक घायल सैन्य प्रोग्राम केयस को बचाने की कोशिश करता है, लेकिन जूलियन भागने में सफल हो जाता है और एनकॉम के ग्रिड को अक्षम कर देता है।

एनकॉम मुख्यालय जाते हुए, ईव और एरेस अपने इरादों पर विचार करते हैं। एरेस को पता चलता है कि ईव की कोड की खोज उसकी बहन की मृत्यु और जीवन बचाने के बजाय गेम बनाने की हीन भावना के कारण हुई थी। ईव को एहसास होता है कि कोड की एक प्रति एनकॉम में एक संग्रहालय के रूप में रखी जा सकती है। ईव और सेथ कोड वाला हार्ड ड्राइव लेकर एनकॉम वापस लौटते हैं। उनके सहकर्मी अजय सिंह हमले की चेतावनी देते हैं, और ईव अकेले चली जाती हैं। जूलियन और एरेस उसका पीछा करते हैं, जिसमें एरेस और उसकी दूसरी कमांड एथीना दोनों अपने लाइट साइकिल्स के जरिए पीछा करते हैं।

ईव एथीना को मारकर उसकी लाइट साइकिल को हथिया लेती है, लेकिन एरेस उसे पास के पोर्ट में घेर लेता है, जहाँ ईव उस ड्राइव को नष्ट कर देती है। एरेस को ईव की सहानुभूति का अनुभव होता है; इससे पहले कि एरेस और एथीना नष्ट हो जाएं, जूलियन उसे डीलिंगर ग्रिड पर अपलोड देता है। वे सेथ के साथ मिलकर एरेस को डिजिटाइज़ करते हैं और फ्लिन के मूल ग्रिड पर अपलोड करते हैं। एथेना एरेस को फँसाने के लिए पार्टिकल लेज़र को नष्ट कर देती है और फिर ईव का पीछा करती है। एक अग्निशमन वर्षा प्रणाली सक्रिय हो जाता है, और एथेना अपने विलीन होने से ठीक एक पल के लिए आत्म-जागरूकता हो जाती है। अजय और एरिन आते हैं, और सेथ व ईव एथेना के अपने पार्टिकल लेज़र का उपयोग करने की अपनी योजना बताते हैं ताकि वे एरेस को मुक्त कर सकें और जूलियन को विफल कर सकें।

जूलियन के व्यवहार से निराश होकर एलिजाबेथ अपने बोर्ड से फिर से CEO के रूप में नियुक्त हो जाती हैं-जैसे ही एथीना फिर से भौतिक रूप में आ जाती है। एलिजाबेथ उस कण लेज़र को बंद करने की कोशिश करती हैं, लेकिन एथीना उन्हें जानलेवा रूप से घायल कर देती है और उन्हे अपने द्वारा जूलियन को कोड प्राप्त करने के अपना निर्देश याद दिलाति है। फ्लिन के मूल, आदिम ग्रिड पर, एरेस केविन फ्लिन के स्वरूप से मिलता है, जो एरेस की स्थायित्व रहने की इच्छा पर चर्चा करते है। एरेस की स्थायित्व की इच्छा और उसके आंतरिक भ्रम से प्रभावित होकर, फ्लिन एरेस को परमानेंट कोड प्रदान करते है, इससे पहले कि एरेस फ्लिन के आर्केड में एक नीयन सफेद सूट में फिर से भौतिक रूप से उपस्थित हो जाता है।

एथीना एक रेकग्नाइज़र को संचालित कर ईव को ढूंढने का प्रयास करती है। ईव अपनी टीम को डीलिंगर के ग्रिड को हैक करने के लिए भागती है, लेकिन एक लाइट रिबन निर्मित पिंजरे में फंस जाती है। एथीना के रेकग्नाइज़र को सैन्य से संघर्ष के बाद जमीन पर गिरा दिया जाता है। ईव को अपनी लाइट टैंक में ले जाने के बाद, एथीना डीलिंगर के लिए रवाना हो जाती है। एरेस उसे रोकता है और अपनी नई पहचान के डिस्क से टैंक को नष्ट कर देता है, फिर एथीना से द्वंद्व युद्ध करता है। अजय, सेथ, और एरिन मिलकर डीलिंगर के मुख्यफ़्रेम में घुसते हैं और एथिना को स्थायी रूप से पूर्णतः नष्ट कर उसे बंद कर देते हैं। डीलिंगर मुख्यालय को अधिकारियों द्वारा छापा मारा जाता है, और जूलियन अपने आप को डिजिटाइज करने के लिए लेज़र का इस्तेमाल करता है। ईव और एरेस अपने-अपने रास्ते चले जाते हैं, और एरेस स्थायित्व कोड का उपयोग दुनिया की भलाई के लिए करता है। बाद में, एरेस ईव को अपनी जिंदगी के बारे में एक पोस्टकार्ड भेजता है, जिसमें वह ग्रिड से बाहर की जिंदगी जीने और उसके पाने जैसे अन्य लोगों को ढूंढने की योजना बनाता है, जिसमें सैम और क्वोरा भी शामिल हैं।

इस बीच, जूलियन अपने डीलिंगर ग्रिड के खंडहर में प्रवेश करता है और अपने दादा के प्रोग्राम, सार्क के पहचान डिस्क को ग्रहण कर एक नया सार्क बन जाता है।

## पात्र
* *एरेस* के रूप में **जैरेड लेटो**: जूलियन डीलिंगर द्वारा निर्मित एक अत्यंत बुद्धिमान प्रोग्राम।
* *ईव किम* के रूप में **ग्रेटा ली**: एनकॉम कंपनी की वर्तमान सी.ई.ओ, जो केविन फ्लिन के 'स्थायित्व' कोड की खोज में लगी हुई है।
* *जूलियन डीलिंगर* के रूप में **इवान पीटर्स**: डीलिंगर सिस्टम्स का सी.ई.ओ और एड डीलिंगर का पोता।
* *एथीना* के रूप में **जोडी टर्नर-स्मिथ**: एरेस के अंतर्गत उसकी उप कमांडर प्रोग्राम।
* *अजय सिंह* के रूप में **[[ह़सन मिन्हाज]]**: ईव का व्यवसाई साथी और एनकॉम का प्रमुख तकनीकी अफसर (सी.टी.ओ)।
* *सेथ फ्लोर्स* के रूप में **आरटुरो कैस्टरो**: ईव का साथी एवं सहायक।
* *एलिजाबेथ डीलिंगर* के रूप में **गिलीयन एन्डर्सन**: जूलियन की माँ और एड डीलिंगर की बेटी।
* *केविन फ्लिन* के रूप में **[[जेफ़ ब्रिज्स]]**: एनकॉम के भूत-पूर्व सी.ई.ओ जिन्होंने ग्रिड में प्रवेश कर अपना बलिदान किया था।
* *केयस* के रूप में **कैमरन मोनैघन**: एरेस के सर्वोत्तम विशेष दल का एक योद्धा प्रोग्राम।
* *एरिन* के रूप में **साराह देसाहर्डिन्स** : एनकॉम की कर्मचारी।
* *टेस किम* के रूप में **सेलिन युन**: ईव की मृत बहन।

## यह भी देखें
* ट्रॉन (फ़्रैंचाईज़ी)
* ट्रॉन
* ट्रॉन: लेगसी
* ट्रॉन: विद्रोह

## टिप्पणियाँ

## संदर्भ

श्रेणी:2025 की फ़िल्में
श्रेणी:अमेरिकी फ़िल्में
श्रेणी:३डी फ़िल्म
श्रेणी:डिज़्नी फ़िल्में
श्रेणी:ट्रॉन
श्रेणी:विज्ञान कथा फ़िल्में